Diari Oficial de la Generalitat Valenciana


Sumari del DOGV 5271, del 01-06-2006 (2006/5688)

Bases per a la convocatòria d'ajudes a entitats no governamentals que desenvolupen programes en països del Tercer Món.
----------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5688


Data del document
:   10-05-2006

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * ajuda pública
    * suport econòmic
    * ajuda al desenvolupament
    * país en desenvolupament
    * organització no governamental

Bases per a la convocatòria d'ajudes a entitats no governamentals que desenvolupen programes en països del Tercer Món. [2006/F5688]  
Objecte. Bases per a la convocatòria d'ajudes a entitats no governamentals que desenvolupen programes en països del Tercer Món.  
Sol·licituds. Podran optar a estes ajudes les ONGD amb domicili social o representació a la Comunitat Valenciana, que complisquen els requisits següents:  
1. Estar legalment constituïdes.  
2. No tindre fins de lucre.  
3. Tindre com a fins institucionals la realització d'activitats relacionades amb la cooperació al desenvolupament i el foment de la solidaritat entre els pobles.  
4. Disposar de l'estructura suficient per a garantir el compliment dels seus objectius.  
Documentació. Les ONGD que concorren a estes subvencions hauran d'aportar la documentació següent:  
1. Instància dirigida a l'alcalde president d'este ajuntament.  
2. Una mateixa ONGD podrà presentar un o més projectes, especificant en cada projecte:  
a) Títol del projecte.  
b) País beneficiari i localització detallada.  
c) Duració.  
d) Sector de la cooperació.  
e) Antecedents i origen del projecte.  
f) Beneficiaris.  
g) Contrapart local o entitat receptora.  
h) Justificant i descripció del problema origen del projecte.  
i) Objectius i resultats proposats.  
j) Activitats previstes (cronograma i descripció de cada una).  
k) Cost i finançament, incloses les aportacions.  
l) Mitjans materials.  
m) Personal contractat i origen d'este.  
n) Indicadors i mètodes d'avaluació previstos.  
o) Totes les dades que servisquen per a valorar la viabilitat tècnica, sociocultural i econòmica del projecte.  
En un annex al projecte figuraran necessàriament les dades següents:  
a) Títol del projecte.  
b) País i localitat on es desenvoluparà.  
c) Quantia econòmica total del projecte.  
d) Quantia sol·licitada a l'ajuntament.  
e) Resum del projecte.  
f) Altres fonts de finançament.  
g) Data de finalització del projecte.  
3. Memòria de la institució corresponent a l'any 2005.  
4. Document acreditatiu de la seua inscripció en el registre d'associacions o fundacions, còpia dels estatuts, fotocòpia de la targeta d'identificació fiscal i el DNI del representant legal.  
5. Certificat de l'acord de l'òrgan competent en què s'aprova el programa i es compromet la diferència entre el cost i la subvenció que es concedisca.  
6. Exposició de l'estructura personal i material de la ONG.  
Termini. El termini de presentació de sol·licituds serà de 30 dies hàbils a partir del següent de la publicació en el Diari Oficial de la Generalitat Valenciana.  
Lloc d'entrega. Les sol·licituds s'entregaran al Registre d'Entrada de l'ajuntament, c/ Ramón y Cajal, 1.  
Examen de la documentació. La documentació relativa a les bases es podrà examinar a l'Oficina d'Informació de l'Ajuntament de Torrent, de 08.00 a 19.00 hores de dilluns a divendres i de 09.00 a 13.00 hores els dissabtes.  
Torrent, 10 de maig de 2006.. El delegat de Polítiques de Solidaritat, Sanitat i Benestar Social: Ramón Pacheco Sarabia.